ཡིག་བཤད་མཁས་པའི་ཁ་རྒྱན་སོགས་སུ་ཞང་ཞུང་ནས་འོངས།ཟ་ཧོར་དུ་འགྲོ།ཇ་ཉོ་རུ་འགྲོ།ཅི་ཆ་ཞེས་པ་ལས་ཞ་ཟ་འ་ཅ་ཆ་ཇ་སྣོན་དགོས་པར་དགོངས་ནས་སྟོད་དུ་ཅ་ཆ་ཇ་གསུམ་དང་།སྨད་དུ་ཞ་ཟ་འ་གསུམ་བསྣན་ཞེས་བཀོད།མར་པ་ལོ་ཙའི་སྐུ་དུས་སུ་བྲིས་པའི་ཡིག་རྙིང་ཞིག་ཏུ།ཞ་ཟ་འ་ཅ་ཆ་ཇ་དྲུག་ཡུལ་དྲུག་གི་མིང་གི་ཟུར་ལས་རྙེད་པར་བཤད་ཅེས་ཚེ་བརྟན་ཞབས་དྲུང་གིས་ཐོན་མིའི་ཞལ་ལུང་དུ་གསུངས་འདུགཡི་གེ་དྲུག་གསར་དུ་བཟོས་ཚུལ་ལ་བརྟག་ན།སྐབས་དེའི་རྒྱ་གར་གྱི་ཡུལ་སྐད་ནང་ཅི་ནི།ཅྭར།ཆཏརི།ཆོ་ཊྭ་སོགས་ཅ་དང་ཆར་གྲུབ་པའི་ཡི་གེ་དུ་མ་ཞིག་ཡོད་པར་བརྟེན་ཅ་ཆ་ཇ་ལས་ཙ་ཚ་ཛ་མེད་པ་མ་ཟད་ག་ཇ་ད་བ་རྣམས་ཀྱི་སྒྲ་གདངས་ཡང་རྒྱ་གར་གྱི་ཡི་གེའི་གདངས་དང་་མི་མཐུན་པ་སྣང་།